laion/Wikipedia-Exotic huggingface dataset:
לאו היגיטה

לאונרדו דה מלו ויירה לייט (בפורטוגזית: Leonardo De Melo Vieira Leite; נולד ב-6 ביוני 1986 בריו דה ז'ניירו), הידוע יותר בשם לאו היגיטה (בפורטוגזית: Leo Higuita) הוא שחקן ברזילאי-קזחי בקטרגל, שוערה של קבוצת הקטרגל "קאיראט" ושחקן נבחרת קזחסטן. הוכתר לשוער הטוב ביותר בעולם בשנים 2015, 2016, 2018 על פי פרסי Futsal Planet. הוא התחיל לשחק בגיל חמש, כשהוא מחקה את אביו השוער. הוא שיחק בקבוצות הקטרגל של מועדוני הכדורגל ואסקו דה גאמה, פלמנגו, פלומיננזס מריו דה ז'ניירו. עד גיל 18 הוא שיחק כדורגל וקטרגל במקביל, אבל בכדורגל הגדול הם העדיפו שוערים גבוהים ולאונרדו הלך לקטרגל. הוא קיבל את הכינוי היגיטה, מכיוון שהוא אוהב לשחק מחוץ לרחבת העונשין, כמו עמיתו הקולומביאני המפורסם רנה היגיטה. מאז 2011 - משחק בקאיראט הקזחית. מאז 2013 הוא משחק במדי נבחרת קזחסטן. בתמיכת המאמן של קאיראט והנבחרת הלאומית של קזחסטן, קאקאו, הביא סגנון חדש של משחק קטרגל. כאשר הקבוצה מחזיקה בכדור, הוא נכנס רחוק למגרש והופך למגן, מה שמביא יתרון מספרי בהתקפה במשחק של 5 מול 4. להיגיטה בעיטה טובה ולעיתים קרובות מבקיע שערים מהשדה. אך לא כל מאמני הקטרגל מרוצים מסגנון זה והמאמן הראשי של קרואטיה, מאטו סטנקוביץ', טען שסגנון המשחק של היגיטה הורג את הענף. המאמן הראשי של נבחרת רוסיה, סרגיי סקורוביץ', ציין שהשוער אינו מפר את כללי המשחק. זוכה יורו 1996 דמיטרי גארין כינה את הטקטיקות של קזחסטן כגולת הכותרת של טורניר יורו 2016. קבוצתיים קאיראט זוכה הסופר קאפ העולמי: 2014 זוכה ליגת האלופות בקטרגל (2): 2013, 2015 זוכה גביע ירמנקו (2): 2014, 2016 זוכה טורניר "גביע טשקנט": 2014 אלוף קזחסטן (4): 2011/12, 2012/13, 2013/14, 2014/15 זוכה גביע קזחסטן (5): 2010, 2012, 2013, 2014, 2015 זוכה הסופרקאפ הקזחי (2): 2012, 2014 נבחרת קזחסטן מקום שלישי באליפות אירופה 2016 אישיים השוער הטוב ביותר באליפות קזחסטן: 2009/10 השוער הטוב ביותר בגביע קזחסטן (3): 2010, 2012, 2013 השחקן הטוב ביותר בטורניר "גביע טשקנט - 2014" השחקן הטוב ביותר בטורניר המועדונים הטובים ביותר של גביע ירמנקו של חבר המדינות: 2016 השוער הטוב בעולם על פי פורטל Futsalplanet.com ‏(4): 2015, 2016, 2018 , 2019 לאו היגיטה, ברשת החברתית אינסטגרם לאו היגיטה באתר קאיראט לאו היגיטה באתר מועדון FPF לאו היגיטה באתר The Final Ball שוערים / לאונרדו דה מלו ויירה לייט "היגיטה" "От ворот до ворот". UEFA.com. 2013-04-27. "Мато Станкович: «Такой стиль игры вратаря убивает футзал — это антипропаганда»". Sports.kz. "Игита: «Мы выступили гораздо успешнее, чем ожидали сами»". Sports.kz. "Игита — лучший игрок Кубка Ерёменко - Мини-футбол". Sports.kz. "Игита признан лучшим вратарём мира". Prosports.kz.
קאיראט אלמטי (קטרגל)

קאיראט אלמטי (בקזחית: Qaırat Almaty fýtzal klýby) הוא מועדון קטרגל הממוקם באלמטי, העיר הגדולה ביותר בקזחסטן. המועדון הוקם בשנת 1995 והוא אחד המועדונים החזקים באירופה, לאחר שהגיע ארבע פעמים לחצי גמר ליגת האלופות בקטרגל בשש העונות האחרונות וזכה בו בעונת 2012/13 ובעונת 2014/15 וזכה 16 פעמים באליפות הלאומית. שוער לאו היגיטה הוא בין השחקנים הבולטים של הקבוצה ונבחרת קזחסטן. הגביע הבין יבשתי זכייה (1): 2014 גביע אופ"א זכייה (2): 2012/13, 2014/15 סגנות (1): 2018/19 ליגת העל הקזחית: 16 2003/04, 2004/05, 2005/06, 2006/07, 2007/08, 2008/09, 2009/10, 2010/11, 2011/12, 2012/13, 2013/14, 2014/15, 2015/16, 2016/17, 2017/18, 2018/19 גביע קזחסטן: 14 1999/00, 2000/01, 2004/05, 2005/06, 2006/07, 2007/08, 2008/09, 2009/10, 2012/13, 2013/14, 2014/15, 2015/16, 2016/17, 2017/18 אתר האינטרנט הרשמי של קאיראט אלמטי פרופיל, באתר אופ"א FutsalPlanet: פרופיל המועדון
אביהו דיסטלמן

אביהו דיסטלמן (נולד ב-1947) שירת כקצין קשר ראשי בצה"ל, בדרגת תת-אלוף. אביהו דיסטלמן נולד בשנת 1947 בפתח תקווה. בשנת 1965 התגייס לצה"ל לקורס טיס, ממנו עבר לחיל הקשר כאלחוטן מורס וכמדריך מורס והפעלת רדיו בבה"ד 7. בשנת 1972 סיים בהצטיינות קורס קציני קשר, ושירת כקצין רדיו וביטחון במפקדת גייסות השריון. במלחמת יום הכיפורים שירת כסגן מפקד פלוגת הפעלה בגדוד קשר אוגדתי בסיני, ולחם בגזרה הצפונית ובגזרה המרכזית בסיני וממערב לתעלת סואץ. בהמשך שירת כמ"פ הפעלה בגדוד קשר אוגדתי, קצין קשר חטיבתי בחטיבה 460, סגן קצין קשר אוגדתי באוגדה 36, מפקד קורס קציני קשר בבה"ד 7 וקצין אג"ם קשר בפיקוד המרכז. בשנת 1982 עלה לדרגת סא"ל ושירת כקצין קשר אוגדתי של אוגדה 162, במסגרתה לחם במלחמת שלום הגליל, נפצע פעמיים, חזר לתפקידו והשתתף בקרבות בביירות. לאחר המלחמה מונה לרע"ן מבצעים במפקדת קצין קשר ואלקטרוניקה ראשי (מקשר"ר). עבר קורס קציני קשר מתקדם בצבא ארצות הברית, והוא בוגר בית הספר לפיקוד ומטה וקורס מח"טים. בשנת 1986 עלה לדרגת אל"ם ושירת כמפקד קשר ואלקטרוניקה פיקודי (מקשא"פ) בפיקוד הצפון, רמ"ח אג"ם במפקדת קצין קשר ואלקטרוניקה ראשי וכסגן קצין קשר ואלקטרוניקה ראשי. בספטמבר 1993 מונה לקצין קשר אלקטרוניקה ומחשבים ראשי בדרגת תא"ל. במהלך כהונתו נעשו צעדים לשדרוג מערכות התקשורת בצה"ל, בין השאר קידום מערכת "ורד הרים", הצטיידות במכשיר הקשר "המכלול" כתחליף למכשיר ה-VRC וקידום המחשוב. בספטמבר 1996 סיים את שירותו כקצין קשר אלקטרוניקה ומחשבים ראשי. לאחר שחרורו מצה"ל עסק בייעוץ בתחום התקשוב. בשנים 2009–2010 היה המרכז של ועדת גורן לבחינת זכאות לסיוע מאגפי השיקום. הוא חבר הוועד המנהל של העמותה להנצחת חללי חיל הקשר והתקשוב. הוא דירקטור בחברת אשל"ח, העוסקת ברווחת חיילים בשירות חובה. דיסטלמן הוא בעל תואר ראשון בהיסטוריה כללית מאוניברסיטת תל אביב ותואר שני בכלכלה ומנהל עסקים מאוניברסיטת בן-גוריון בנגב. מדיה וקבצים בנושא אביהו דיסטלמן בוויקישיתוף דניאל רוזן, תא"ל אביהו (סאשה) דיסטלמן – מפקד השלושה־עשר של חיל הקשר, האלקטרוניקה והמחשבים, באתר העמותה להנצחת חללי חיל הקשר והתקשוב, יוני 2020 הדו"ח של ועדת גורן, 2010
ליסה מקגריליס

ליסה מקגריליס (באנגלית: Lisa McGrillis; נולדה ב-3 בספטמבר 1982) היא שחקנית בריטית. מקגריליס נולדה בצ'לטנהאם, וגדלה בסקוטבי, קרוב לקרלייל שבמחוז קאמבריה. היא למדה אומנויות הבמה באוניברסיטת נורת'אומבריה. ב-2007 שיחקה מקגריליס במחזה "The Pitmen Painters" מאת לי הול. ההפקה הועברה לתיאטרון המלכותי הלאומי בלונדון ואחר כך לברודוויי. ב-2011 השתתפה מקגריליס במחזה "מהומה רבה על לא דבר" בתיאטרון שייקספיר גלוב בתפקיד המשרתת מרגרט. כשהשחקנית שכיכבה בהצגה איב בסט חלתה, ביקש ממנה הבמאי ג'רמי הרין לשחק בתפקיד הראשי בדמות ביאטריס. ב-2014 הופיעה מקגריליס במחזה "The Pass" יחד עם ראסל טובי בתיאטרון רויאל קורט. אחרי שהופיעה בסדרת הטלוויזיה "הפברן" השתתפה מקגריליס בתפקיד סמלת בילוש רייצ'ל קולס בסדרה "המפקח ג'ורג' ג'נטלי" בכיכובו של מרטין שו. מקגריליס כיכבה לצדה של לזלי מנוויל בקומדיית המצבים "Mum" של רשת ה-BBC בתפקיד קלי, חברתו של ג'ייסון בנה של מנוויל. בפברואר 2019 שיחקה בתפקיד האנה ויילד בפרק בסדרה "Death in Paradise". מקגריליס שיחקה בתפקיד פוליטיקאית ממנצ'סטר בעונה השלישית של סדרת הדרמה המשטרתית "No Offence" של ערוץ 4. ב-2020 הופיעה בסיטקום "King Gary" של ה-BBC מאת טום דייוויס, וגילמה את סנדרה בדרמה "Deadwater Fell" של ערוץ 4. מקגריליס נשואה לשחקן סטיוארט מרטין אותו פגשה במסיבת חג מולד בתיאטרון הלאומי. לבני הזוג יש בן אחד. מקריליס היא שגרירה של ארגון הצדקה PIPA. ליסה מקגריליס, ברשת החברתית אקס (טוויטר) ליסה מקגריליס, במסד הנתונים הקולנועיים IMDb (באנגלית) ליסה מקגריליס, באתר Metacritic (באנגלית) ליסה מקגריליס, במסד הנתונים הקולנועיים KinoPoisk (ברוסית) Desk, BWW News. "Introducing THE PITMEN PAINTERS: Lisa McGrillis". "Cumbrian actress back on TV in acclaimed BBC sitcom". "Shakespeare's Globe". www.shakespearesglobe.com. "Lisa McGrillis - Royal Court". Billington, Michael (19 בינואר 2014). "The Pass – review". the Guardian. {{cite news}}: (עזרה) "Martin Shaw and Hebburn's Lisa McGrillis on set as Inspector George Gently films in Newcastle". 17 בנובמבר 2014. {{cite web}}: (עזרה) "Lisa McGrillis: 'Mum gives you your money's worth from your TV licence!'". www.whatsontv.co.uk. Lorraine (11 במאי 2017). "Lisa McGrillis Praises Her Shows 'Inspector George Gently' and 'Mum' - Lorraine" – via YouTube. {{cite web}}: (עזרה) "Lisa McGrillis: the star of Mum on Lesley Manville's work ethic and why Kelly isn't as stupid as she looks". www.telegraph.co.uk. Contributor, Buzz. "One of BBC's most underrated sit-coms returns on Tuesday and you should be excited - Buzz.ie". {{cite web}}: |last= has generic name (עזרה) Debnath, Neela (28 בפברואר 2019). "Death in Paradise cast 2019: Who plays Gerald Baynes? Who is Daniel Ryan?". Daily Express. נבדק ב-2020-03-31. {{cite web}}: (עזרה) "Deadwater Fell: Full Cast & Crew". IMDb. נבדק ב-5 במאי 2020. {{cite web}}: (עזרה)תחזוקה - ציטוט: url-status (link) "Lisa McGrillis, aka Kelly in Mum: 'I remember thinking, oh god, is this my life? Is this what acting is? I'm not sure I want to do this' - inews.co.uk". www.inews.co.uk. "Welcome New PIPA Ambassador: Lisa McGrillis - Parents In Performing Arts". 14 בפברואר 2018. {{cite web}}: (עזרה)
יחסי ניקרגואה–צרפת

יחסי ניקרגואה–צרפת הם היחסים הדיפלומטיים הרשמיים שבין רפובליקת ניקרגואה לבין הרפובליקה הצרפתית. בשנות השמונים, צרפת סירבה ליישר קו עם מדיניות החסימות והתמיכה בקבוצות "קונטראס" נגד קבוצות מהפכניות הנתמכות על ידי רונלד רייגן. שליחו האישי של נשיא צרפת באמריקה הלטינית ובקריביים, מר ז'אן-פייר בל, ביקר בניקרגואה בין 26–29 במרץ 2017, במהלכו התקבל על ידי הנשיא דניאל אורטגה ושר החוץ, מר דניס מונקדה. משלחת מקבוצת הידידות הצרפתית-מקסיקו ומרכז אמריקה של הסנאט הצרפתי ביקרה במנגואה באפריל 2018. הסחר בין צרפת לניקרגואה מוגבל: בשנת 2018 היה לצרפת גירעון סחר מול ניקרגואה, עם 49.6 מיליון אירו (44.4 מיליון אירו בשנת 2017) של היבוא ו-9.6 מיליון אירו של יצוא (10.2 מיליון אירו בשנת 2017). למספר חברות יש משרדי ייצוג במנגואה (אלקטל, אייר פראנס, לוריאל, פיג'ו, רנו וסנופי). צרפת קיבלה משלחת כלכלית של ניקרגואה בנובמבר 2013, מר אורלנדו סולורזאנו, שר הכלכלה, התעשייה והמסחר בניקרגואה, נפגש במיוחד עם מר בנוט המון, נציג השר הצרפתי לכלכלה חברתית, תומכת הדדית וענייני צרכנות. כמעט 1,300 תלמידים לומדים צרפתית בסניף Alliance Française במנגואה ושני הנספחים שלה בלאון ובגרנדה. הברית הצרפתית משמשת כמרכז תרבות אירופי במנגואה. כ-10 סטודנטים מניקרגואה יוצאים לצרפת מדי שנה כעוזרים ספרדיים, וכ-40 בשנה לומדים באוניברסיטאות בצרפת. ניקרגואה מחזיקה בצרפת שגרירות בפריז. צרפת מחזיקה בניקרגואה שגרירות במנגואה. יחסי ניקרגואה–צרפת, באתר משרד החוץ הצרפתי יחסי ניקרגואה–צרפת, באתר משרד החוץ הצרפתי אתר על יחסי מדינות
מדיאסטנוסקופיה

מדיאסטנוסקופיה (באנגלית: Mediastinoscopy) היא בדיקה אנדוסקופית הסורקת את חלל המדיאסטינום. המדיאסטנוסקופיה משמשת בעיקר לצורך נטילת ביופסיה. מדיאסטינוסקופיה משמשת גם לסקירת קשרי לימפה במדיאסטנום במקרים של חשד לסרטן הריאה. או לאבחון מחלות כמו סרקואידוזיס או לימפומה. בעבר הייתה מדיאסטנוסקופיה הבדיקה המובילה לאיתור סרטן הריאה, אך כיום, עם התפתחות אמצעי הדימות, ישנה העדפה לבדיקה באמצעים שאינם פולשניים, כמו CT, והשימוש בבדיקה פחת. מדיאסטינוסקופיה מבוצעת על ידי רופא (בדרך כלל כירורג חזה). המטופל שוכב על הגב, ומורדם בהרדמה מלאה, מבוצע חתך קטן מעל עצם הסטרנום דרכו מוכנס המדיאסטינוסקופ אל המדיאסטנום. באמצעות המכשיר ניתן גם ליטול ביופסיה. בסיום הפעולה החתך נתפר באמצעות תפרים נמסים. ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
This Is the Remix (אלבום של ג'סיקה סימפסון)

This Is the Remix הוא אלבום הרמיקסים הראשון של הזמרת ג'סיקה סימפסון אש יצא ב־2 ביולי 2002. האלבום כולל רמיקסים לשירים משני אלבומיה הראשונים של הזמרת אותם עשו התקליטנים הקס הקטור ופיטר רוהופר. האלבום הושפע מז'אנרים שונים מהמוזיקה האלקטרונית כמו טכנו ואמביינט. האלבום יצא לאור על מנת לעזור להצלחת אלבומה השני ולקדם את הקריירה של סימפסון מאחר שאלבומה השני חווה ירידה במכירות. האלבום נמכר מחיר מוזל והיגע למקום ה־18 במצעד האלבומים האלקטרונים ואלבומי הדאנס האמריקאי. ב־15 באפריל 2002 קולומביה רקורדס אשר הוציאה את האלבום חשפה את העובדה שהאלבום עומד לצאת ופרטים עליו. האלבום מכיל שבעה רמיקסים לשירים משני אלבומיה הראשונים של הזמרת. מידע על האלבום This Is the Remix באתר MusicBrainz דן שי, לואיס ביאנקנילו, סאם ווטרס, קורי רוני, ג'ון מלנקמפ, אנדרס באג, ארנתור בירגיסון, ג'רמיין דופרי, פמלה שיין, דייב סיגל, אנדרס באגס, ארנת'ור בירגיסון' קארה דיאוגארדי, סטיב מורלס
יפה לך שמח

"יפה לך שמח" הוא סינגל שהוקלט על ידי המוזיקאי הישראלי עילי בוטנר בשיתוף הזמרת והשחקנית הישראלית מגי אזרזר. השיר יצא לאור ב-17 ביוני 2020, על ידי חברת התקליטים אן אם סי יונייטד. השיר נכתב והולחן על ידי עילי בוטנר ואבי אוחיון והופק על ידי פטריק סבג. כתיבת השיר במשותף עם אוחיון היא בשונה מהעבודה הרגילה של בוטנר, שנוהג לכתוב ולהלחין את שיריו לבדו. בוטנר ואזרזר הכירו לראשונה בהצגה "אפס ביחסי אנוש" בה אזרזר שיחקה. זו הפעם השנייה בה אזרזר משתתפת בסינגל, לאחר ששרה לצד הזמר רותם כהן בשיר "אקוט שרי". בסמוך לצאתו כסינגל, עלה השיר לרשת הזרמת המדיה ספוטיפיי. השיר משתייך לסוגת המוזיקה הים-תיכונית, ונפתח בנגינת סאז. טרם צאת הווידאו קליפ המלא של השיר, הועלה לערוץ היוטיוב של עילי בוטנר ב-17 ביוני 2020, אודיו קליפ המראה את עטיפת הסינגל והקלטת אודיו השיר. נכון ל-5 בפברואר האודיו קליפ צבר מיליון ו-900 אלף צפיות ביוטיוב. מבקר המוזיקה יוסי חרסונסקי סקר את השיר והעניק לו חמישה כוכבים מלאים מתוך חמישה. הוא ציין כי אזרזר "ממלאת את התפקיד כשחקנית מיומנת בעלת כישורי שירה בלתי מבוטלים". בביקורת במאקו נכתב עליו כי זהו "שיר אישי יותר העושה צעד קטן מעבר לתכנים אותם הכתיבה ההצגה אשר הפגישה ביניהם" (כלומר, בין בוטנר לאזרזר). סרטון השיר "יפה לך שמח" באתר יוטיוב "יפה לך שמח" באתר של אקו"ם מערכת mako מוזיקה, ‏עילי בוטנר ומגי אזרזר - יפה לך שמח, באתר ‏מאקו‏, 17 ביוני 2020 עילי בוטנר עם מגי אזרזר – יפה לך שמח, באתר של יוסי חרסונסקי מאיה כהן, האזינו: השיר של עילי בוטנר ומגי אזרזר, באתר ישראל היום, 18 ביוני 2020 לדף השיר באתר הספרייה הלאומית מערכת mako מוזיקה, ‏עילי בוטנר ומגי אזרזר - יפה לך שמח, באתר ‏מאקו‏, 17 ביוני 2020 עילי בוטנר עם מגי אזרזר – יפה לך שמח, באתר של יוסי חרסונסקי השיר באתר יוטיוב המצעד השבועי, שבוע 26, 2020, באתר מדיה פורסט ישראל
עמק אבליישן

עמק אבליישן (באנגלית: Ablation Valley; מילולית: עמק ההתאיידות) המכונה גם מפרץ אבליישן (באנגלית: Ablation Bay) הוא עמק חשוף מקרח, בחוף המזרחי של האי אלכסנדר, שבאנטארקטיקה. אורכו של העמק 3 קילומטרים. העמק ממוקם בסמוך מדרום לנקודת אבליישן, שלחוף מפרץ ג'ורג' השישי; ומצפון לרמת גנימד. גובהו של העמק 143 מטרים מעל פני הים. העמק התגלה לראשונה על ידי לינקולן אלזוורת', בטיסתו מעל האזור ב-23 בנובמבר 1935; הקרחון מופה בשנת 1960 על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו בטיסתו של אלזוורת'. העמק נסקר בשנת 1936 על ידי המשלחת הבריטית אל ארץ גרהאם. העמק מופה מחדש על ידי משלחת החקר של אוניברסיטת אברדין, שנערכה בסיוע של הסקר האנטארקטי הבריטי, בעונת המחקר (הקיץ האנטארקטי) 1978–1979. שמו של העמק ניתן לו על ידי המשלחת הבריטית אל ארץ גרהאם. השם ניתן לעמק בשל כמויות השלג והקרח המועטות שנמצאו בו - וזאת בשל איוד המשקעים שנופלים בו. העמק מהווה חלק מהאזור האנטארקטי המוגן במיוחד "עמק אבליישן, ורמת גנימד" - אזור מוגן מספר 147. וזאת מאחר שבעמק התגלו קינים של חמסנים דרומיים קוטביים ( Catharacta maccormicki ) וכן נקודות הטלה של יסעורי שלג ( Pagodroma nivea ) התגלתה בנקודת אבליישן. עמק אראטיק עמק בלמנייט עמק ויקינג עמק מוטונאי עמק פלטאיירון נקודת אבליישן • Butterworth, P.J.(1985) Sedimentology of Ablation Valley, Alexander Island, British Antarctic Survey Bulletin, 66. 73-82 עמק אבליישן באתר הסקר הגאולוגי של ארצות הברית עמק אבליישן באתר הגאזט האנטארקטי של ממשלת אוסטרליה עמק אבליישן באתר הגאזט האנטארקטי המשווה SCAR של ממשלת אוסטרליה תצלום אוויר של עמק אבליישן עמק אבליישן באתר mindat מפת אזור עמק אבליישן גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי מידע היסטורי תיאור האזור המוגן במיוחד 147
ג'ודה לואיס

ג'ודה לואיס (באנגלית: Judah Lewis; נולד ב-22 במאי 2001) הוא שחקן קולנוע וטלוויזיה אמריקאי-יהודי. ידוע בזכות כיכובו בסרט האימה "השמרטפית" והמשכו "השמרטפית מכה שנית". לואיס נולד בארצות הברית, לאב נוצרי ממוצא בריטי וגרמני, ולאם יהודייה ממוצא אשכנזי. שני הוריו, הארה (לבית גורדון) ומארק לואיס, הם מורים למשחק בלוס אנג'לס. ב-2014 שיחק בסרט הטלוויזיה "Deliverance Creek" ברשת Lifetime, בכיכובה של לורן אמברוז. ב-2015, היה בין ששת השחקנים האחרונים שנבחנו לתפקיד הראשי בסרט (שבסוף הלך לטום הולנד) הריבוט "ספיידרמן: השיבה הביתה". בנוסף בשנה זו, שיחק בפרק אחד בסדרה "CSI סייבר" ברשת CBS. בנוסף ב-2015, שיחק בתפקיד משנה בסרט הדרמה-הקומית "הרס", בכיכובו של ג'ייק ג'ילנהול. בנוסף, באותה שנה, שיחק בתפקיד זוטר בתור ג'וני יוטה הצעיר בסרט הפעולה "נקודת פריצה"(אנ'), רימייק לסרט באותו שם מ-1991. בשנת 2016, שיחק בשישה פרקים בסדרה "משחק השתיקה" ברשת NBC. בשנת 2017, כיכב בסרט האימה הקומי "השמרטפית"(אנ') מבית Netflix, לצד סמארה ויבינג. בשנת 2018, כיכב בסרט האימה הקנדי "הקיץ של 84". בנוסף ב-2018, שיחק בתפקיד משנה בסרט לכל המשפחה מבית נטפליקס "להציל את חג המולד"(אנ'), בכיכובו של קורט ראסל. בשנת 2019 כיכב בסרט האימה "אני רואה אותך", לצד הלן האנט. בשנת 2020, כיכב גם בסרט ההמשך "השמרטפית מכה שנית"(אנ') מבית נטפליקס. בנוסף ב-2020, כיכב גם בסרט ההמשך "להציל את חג המולד: חלק שני", גם הוא מבית נטפליקס. בשנת 2023 שיחק בתפקיד משנה בסרט האימה "Suitable Flesh" בכיכובה של הת'ר גראהם. מדיה וקבצים בנושא ג'ודה לואיס בוויקישיתוף ג'ודה לואיס, ברשת החברתית אינסטגרם ג'ודה לואיס, במסד הנתונים הקולנועיים IMDb (באנגלית) ג'ודה לואיס, באתר Rotten Tomatoes (באנגלית) http://ethnicelebs.com/judah-lewis http://www.jewishtampa.com/jews-in-the-news/jews-in-the-news-josh-gad-steven-spielberg-and-dustin-hoffman ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אילנה ירושלמי

אילנה ירושלמי (נולדה ב-2 בנובמבר 1967) היא עורכת דין ישראלית. החל משנת 2019 מכהנת כפרקליטת מחוז צפון (פלילי) בפרקליטות המדינה. נולדה בארצות הברית לנינה וצ'ארלס כהן. בעלת תואר ראשון במשפטים מהאוניברסיטה העברית בירושלים ותואר שני במנהל ומדיניות ציבורית מאוניברסיטת חיפה, אותו סיימה בהצטיינות. בוגרת מחזור 2020 של חברי רשת המנהיגות הבכירה של קרן וקסנר. בשנת 1992 החלה להתמחות במחלקות הפלילית והפיסקאלית בפרקליטות המדינה, וב-1994 הצטרפה החלה לשמש כפרקליטה מן המניין בפרקליטות מחוז צפון בתחום הפלילי, ומאז כיהנה בשורת תפקידים. החל מ-2012 שימשה מנהלת מחלקה פלילית בפרקליטות מחוז צפון. במסגרת תפקידיה ניהלה ירושלמי תיקים רבים, ביניהם רצח, סמים, מין, ועוד. תיק מתוקשר שניהלה לאורך שנים הוא רצח הנערה שלי דדון וכן הייתה מעורבת גם בתיק רצח תהילה נגר. באפריל 2019 נבחרה לכהן כפרקליטת מחוז צפון (פלילי). במאי 2020 הייתה בין בכירי הפרקליטות שתקפו בחריפות את ממלא מקום פרקליט המדינה דן אלדד, בטענה שבדיקה שפתח כנגד היועץ המשפטי לממשלה אביחי מנדלבליט בפרשת הרפז נעשתה משיקולים שאינם ענייניים ופרסומה ברבים היה "מעשה שלא ייעשה". מובילה את עמדת המדינה בעניין משפטו החוזר של רומן זדורוב. בדצמבר 2021, על דעת פרקליט המדינה עמית איסמן, הורתה על חידוש החקירה הפלילית בפרשת הסרסור בסוהרות בכלא גלבוע. מובילה את עמדתה של פרקליטות המדינה בעניינו של עבריין המין אלון קסטיאל, ואף התראיינה בנושא זה. נשואה לעופר ירושלמי, מנהל בית הספר התיכון בכפר הנוער הודיות, ואם לחמישה. מתגוררת ביישוב אשחר. על אודות פרקליטות מחוז צפון (פלילי), באתר משרד המשפטים אסתי פרז, "הראיות לא סיפרו את כל הסיפור" – ריאיון עם ירושלמי אודות רצח תהילה נגר, באתר SoundCloud‏, 19 בפברואר 2019 אילה חסון, "האמנו ואנחנו עדיין מאמינים שהוא הרוצח" – ריאיון עם ירושלמי אודות רצח תהילה נגר, באתר 103fm,‏ 20 בפברואר 2019 ליאת רון, "ללא עסקת טעון, ייתכן שהנאשם היה יוצא לחופשי" – ריאיון עם ירושלמי אודות רצח תהילה נגר (החל מדקה 8:20), באתר 104.5FM רדיו צפון, 20 בפברואר 2019 הבוגרים שלנו, באתר קרן וקסנר. דני ברנר, "צמחנו מתוך התהום והצלחנו", באתר ישראל היום, ‏29 בספטמבר 2016 אחיקם משה דוד, אישום: סיבת הרצח - הקורבן היה ערבי, באתר Nrg, ‏25 ביוני 2009 רותם כבסה, אישום: רצח את אשתו כי ביקשה להתגרש ממנו, באתר blinker, ‏11 באוקטובר 2012 נועם שרביט, ‏יעקב חתואל, אלוף ישראל בסיף לשעבר, מואשם בייבוא סמים מלבנון, באתר גלובס, 16 במרץ 2006 עדי שמחוביץ‏, נתפסה רשת לבנונית-ישראלית להברחת סמים, באתר וואלה, 23 במרץ 2009 אילנה ירושלמי בדף הפייסבוק של פרקליטות המדינה, 4 באפריל 2019. כתב אישום הוגש נגד רוצח שלי דדון, באתר ישראל היום, ‏9 ביולי 2014 אלי אשכנזי‏, האבן נשכחה בשטח, הצילום נמחק: החורים בחקירת מותה של תהילה נגר, באתר וואלה, 20 בפברואר 2019 פרקליטת מחוז צפון - עו"ד אילנה ירושלמי, באתר ערוץ 7, ‏4 באפריל 2019 חן מענית, ‏בכירי הפרקליטות נגד עו"ד דן אלדד: "התנהלותך מנוגדת לכל אתוס", באתר גלובס, 24 באפריל 2020 מכתב בכירי פרקליטות המדינה אל דן אלדד, 24 במאי 2020. אחיה ראב"ד, הפרקליטות: נתנגד לזימון אולה קרבצ'נקו לעדות במשפט החוזר של זדורוב, באתר ynet, 27 במאי 2021 פרקליט המדינה הורה למשטרה לפתוח את חקירת פרשת הסוהרות מחדש, באתר ערוץ 7, 14 בדצמבר 2021 ציוץ של כאן רשת ב ברשת החברתית טוויטר, 8 ביוני 2022; מאיה בואנוס, ‏"חשוב שלנשים יהיה אמון במערכת המשפט, אבל היא לא תמיד יכולה לתת את מלוא התשובה", באתר מעריב אונליין, 19 ביולי 2022
סורת אל-קמר

סורת אל-קמר (בערבית: سورة القمر, "הירח") היא הסורה ה-54 בקוראן, והיא מונה 55 פסוקים. פסוקים 1–8 מתמקדים בהתנגדותם של הפוליתאיסטים למוחמד. פסוקים 9–17 עוסקים בנח ובמבול. פסוקים 18–22 מזכירים את שבט עאד. פסוקים 23–32 מגוללים את סיפורם של שבט ת'מוד. פסוקים 33–40 עוסקים בלוט ובבני עמו. פסוקים 41–42 מתארים כיצד הושמדו לכאורה אנשיו של פרעה. פסוקים 43–55 מתארים חלק האירועים שלכאורה עתידים להתרחש באחרית הימים. בפסוק הראשון בסורת אל-קמר נאמר "אכן קרובה השעה והירח יבקע". חלק מהמסורות האסלאמיות מסבירות את הפסוק הזה כנס שביצע מוחמד, כמענה לבקשתם של שבט קורייש. מרבית הפרשנים המוסלמים הקדומים ואלו מתקופת ימי הביניים קיבלו את האותנטיות של מסורות אלה, המרמזות על פיצול הירח כאירוע היסטורי. לעומת זאת, פרשנים הדוגלים בלוגיקה ורציונליזם גורסים כי לא מדובר באירוע היסטורי, אלא במטפורה. מדיה וקבצים בנושא סורת אל-קמר בוויקישיתוף סורת אל-קמר, בתרגום הרמן רקנדורף, באתר ויקיטקסט Tafsir Ibn Kathir, Surah Al Qamar, Arabic English, HTMl, PDF, Free Download, www.quran4u.com TheLastDialogue, Surah Al Qamar Summary, The Last Dialogue, ‏7 במרץ 2019 (באנגלית) Sura al-Qamar, WikiShia (באנגלית) הקוראן / תרגם צבי רקנדורף, באתר old.benyehuda.org Allameh Tabatabaei, 54, Tafsir al-Mizan
צ'גלה

צ'גלה (בהונגרית: Csögle) הוא כפר במחוז וספרם שבמרכז הונגריה. כמו כפרים רבים באירופה גם בצ'גלה מספר התושבים נמצא בירידה. כך, בשנת 1990 חיו בכפר 779 תושבים, ובשנת 2019 רק 562 תושבים. בצ'גלה חיו יהודים בתקופות זמן שונות: מדיה וקבצים בנושא צ'גלה בוויקישיתוף אתר האינטרנט הרשמי של צ'גלה (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
דברון

דברון (בהונגרית: Dabrony) הוא כפר במחוז וספרם שבמרכז הונגריה. כמו כפרים רבים באירופה גם בדברון מספר התושבים נמצא בירידה. כך, בשנת 1990 חיו בכפר 486 תושבים, ובשנת 2019 רק 363 תושבים. בצ'גלה חיו יהודים בתקופות זמן שונות: מדיה וקבצים בנושא דברון בוויקישיתוף אתר האינטרנט הרשמי של דברון (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
רשת ישראל החדשה

רשת ישראל החדשה (באנגלית: Israel Transverse Mercator; בראשי תיבות: ITM) היא הסטנדרט הרשמי של מדינת ישראל במידול כדור הארץ (דאטום) שמשמש בקרטוגרפיה, גאודזיה וניווט. הסטנדרט מכיל רשת קואורדינטות ישרת זווית המבוססת על היטל מרקטור רוחבי ועל אליפסואיד ייחוס GRS 80. צירי ה-X וה-Y ברשת מגדירים את קווי האורך והרוחב המופיעים במפה, בהתאמה. הגדרת הצירים ברשת הקואורדינטות הפוכה מהאופן בו הם מוגדרים במתמטיקה. ציר ה-X הוא קו אורך ונע מצפון לדרום, וציר ה-Y הוא קו רוחב ונע ממזרח למערב. ערכי הקואורדינטות Y (מזרח/מערב) במפת ישראל נעים בין 100,000 מטר במערב ל-300,000 מטר במזרח וערכי הקואורדינטות X (צפון/דרום) במפה נע בין קצת פחות מ-400,000 מטר בדרום לקצת יותר מ-800,000 מטר בצפון. רשת ישראל החדשה החליפה את רשת ישראל הישנה כרשת הקואורדינטות הרשמית של מדינת ישראל ב-1 בינואר 1994. רשת ישראל הישנה הכילה פגמים רבים שניתן היה לתקן רק באופן חלקי ומקורב. הרשת התבססה על מדידות שביצעו הבריטים בעת המנדט הבריטי בארץ ישראל. מכיוון שבאותה תקופה מכשירי המדידה לא היו מדויקים, בחישוב הרשת נוצרו עיוותים ופגמים. המרכז למיפוי ישראל החליט לתקן את הפגמים ברשת הישנה על ידי חישוב מחדש של הרשת בתוספת מדידות חדשות רבות ומדויקות. כתוצאה מחישוב זה נוצרה הרשת החדשה המתקנת פגמים אלה ואחרים ברשת הישנה. הבעיות של הרשת הישנה: הרשת התבססה על מדידות ישנות ולא מדויקות. הרשת אינה רציפה ומפוצלת לצפון ודרום על ידי ציר Y העובר ליד מצפה רמון. אליפסואיד ייחוס מיושן, קלארק 1880 מותאם. היטל קסיני-סולדנר (אנ') אינו היטל קונפורמי (שומר צורה). היתרונות של הרשת החדשה: בוצע מספר גדול של מדידות חדשות ומדויקות, לאחר מכן בוצע תיאום של הרשת בעזרת המדידות החדשות. כל מדינת ישראל נמצאת ברביע הראשון (צפון מזרח), כך שכל הקואורדינטות חיוביות ובעלות 6 ספרות. חצי-האי סיני כולו, תעלת סואץ, מפרץ סואץ, מפרץ אילת והאיים הסמוכים לחצי-האי סיני - גם-כן נמצאים ברביע הראשון. כמו גם ממלכת ירדן, סוריה ולבנון שוכנים ברביע הראשון. אליפסואיד ייחוס מודרני, GRS 80. היטל מרקטור רוחבי הוא היטל קונפורמי. ניתן להשתמש ברשת בחלקים גדולים של המדינות הגובלות בישראל. רשת ישראל החדשה מוגדרת על ידי הפרמטרים הבאים: היטל מרקטור רוחבי אליפסואיד ייחוס קואורדינטות גאוגרפיות של נקודת הראשית קואורדינטות הרשת של נקודת הראשית אליפסואיד ייחוס הזזה סיבוב קנה מידה המרה מקורבת של קואורדינטות נקודת ציון מרשת ישראל הישנה לרשת ישראל החדשה מתבצעת כך: לערך הקיים בציר Y (מזרח/מערב): מוסיפים 50,000 מטר. לערך הקיים בציר X (צפון/דרום): אם נקודת הציון נמצאת דרומית למצפה רמון (נקודות הדרומיות לציר ה-Y ברשת הישנה) מפחיתים מהערך שלה 500,000 מטר. אם נקודת הציון נמצאת צפונית למצפה רמון והיא מכילה 6 ספרות, מוסיפים לערך שלה 500,000 מטר. אם נקודת הציון נמצאת צפונית למצפה רמון והיא מכילה 7 ספרות, מפחיתים מהערך שלה 500,000 מטר. נקודת הציון של הכותל המערבי ברשתות השונות: רשת ישראל הישנה עלון של המרכז למיפוי ישראל על רשת ישראל החדשה תרגום קו אורך ורוחב לרשת ישראל http://mapi.gov.il/ProfessionalInfo/chanit/takanot/2016-survey-regulations-records.pdf עמוד 36 (1378)